...wa polisi walikuwa wanatafuta ushahidi wa kuwashtaki wanamuziki hao.

''Sikuwepo lakini naeleza kwamba kulikuwa na wimbo uliotayarishwa ambao inadaiwa hautoi ujumbe mzuri kuhusu serikali'', alisema Msumule

Habari hiyo ilijiri wiki kadhaa baada ya msanii mwingine wa Bongo Fleva Ney wa Mitego kukamatwa kwa wimbo uliodai kuwa serikali inakandamiza uhuru wa kujieleza, hatua ilioonekana kutusi serikali ya Rais John Pombe Magufuli.

Baadaye aliachiliwa huru, lakini akaambiwa kuuboresha wimbo huo ili ... Andika makala iliyosalia:
reva wa Mbunge huyo kutofika polisi kutoa ushahidi. Taarifa kutoka Chadema zilisema kuwa dereva wa mbunge huyo yuko nchini Kenya kwa ajili ya kupata matibabu ya kisaikolojia kutokana msongo wa mawazo alioupata baada ya kisa hicho.

Kupotea kwa Azory Gwanda

Tarehe 21 Novemba, 2017 Mwandishi wa habari wa shirika la  Mwananchi Communications Limited Azory Gwanda alipotea katika mazingira ya kutatanisha na mpaka sasa hajapatikana.

Mtu wa karibu wa mwisho kumuona alikuwa mke wake Ana Pinoni. Bw Gwanda alikwenda shambani na kumkabidhi ufunguo wa nyumba Bi Pinoni na kumueleza kuwa anakwenda kazini.

Bw Gwanda alikuwa ameongozana na watu wanne waliokuwa kwenye gari ambayo Bi Pinoni anaitaja kuwa nia aina ya Toyota Land Cruiser yenye rangi nyeupe.

Toka hapo, Azory Gwanda hajaonekana tena mpaka hii leo.

Baadhi ya wadadisi wamedai kuwa watu waliomchukua mwanahabari huyo ni maafisa usalama, jambo ambalo serikali ya Tanzania imelipinga

Hili ni swali tata ambalo limekosa jibu ukielekea mwaka wa tatu. Imekuwa pia ni kampeni ya mashirika kadhaa ya kutetea haki za wanahabari na haki za binaadamu.

Mwezi Septemba mwaka huu, Azory Gwanda alitajwa kuwa miongoni mwa visa kumi vya dharura vya tishio kwa uhuru wa vyombo vya habari duniani.

Orodha inayochapishwa kila mwezi na One Free Press Coalition, iliidhinishwa na muungano wa mashirika kadhaa likiwemo TIME kwa lengo la kuwalinda waandishi habari wanaoshambuliwa kutokana na kazi zao.

Bw Gwanda alikuwa akiishi na kuripoti kutoka mji mdogo uitwao Kibiti, ambao upo kilomita kama 130 hivi kusini mwa Dar es Salaam.

Alikuwa ni mmoja wa waaandishi wa kwanza kabisa kuripoti kwa kina juu ya mfululizo wa mauwaji yaliyokuwa yakitekelezwa na watu wasiojulikana yaliyowalenga polisi na viongozi wa mji huo.

Kutoweka kwa Abdul Nondo

Mtandao wa Wanafunzi Tanzania (TSNP) ulisema mwenyekiti wake Mahmud Abdul Ormari Nondo hajulikani alipo na kulitaka jeshi la polisi kuhakikisha anapatikana akiwa salama kwa haraka.

Baba mdogo wa kiongozi huyo Mussa Mitumba akiwahutubia wanahabari pia...